Video: 4-jarige se 'troue' roer die hartsnare | Maroela Media
Video: 4-jarige se 'troue' roer die hartsnare
Abby saam met Matt. Foto: Facebook
Renee Sayles was effens onkant gevang toe haar vierjarige dogtertjie, Abby, haar meedeel sy gaan trou.
Times Union berig dat Renee toe vir Abby gevra met wie sy gaan trou. Haar antwoord was: "Matt." Matt Hickling is 'n 29-jarige verpleegster by die Albany Medical Centre in Albany, New York waar klein Abby chemoterapie kry nadat leukemie in Oktober by haar gediagnoseer is.
Renee het 'n teksboodskap vir Hickling gestuur en hy het dadelik aan Abby se 'droomtroue' begin reël. Troukoors het Abby glo beetgepak nadat haar oom, haar pa Steve se broer, verloof geraak het aan haar ma se beste vriendin.
Op 'n vraag aan Abby oor hoekom sy van Matt hou, het sy skaam geantwoord hy is vriendelik en aantreklik. Abby is Donderdag na die hospitaal vir haar behandeling en is daarna na 'n leë kamer geneem waar haar twee 'blommemeisies' vir haar gewag het voor hulle haar 'bruidegom' gaan soek het.
Abby se pa was nie die dag saam by die hospitaal nie en haar ma het haar weggegee. 'n Video van die 'seremonie' is wyd op Facebook gedeel en is al meer as 20 miljoen keer gekyk.
Video: Popgroep se gemiddelde ouderdom is 84
Sjoe, nou loop die trane . . .
Veels geluk kleinding.
Trane… Want die lewe kan soms so ongekompliseerd wees en tóg is dit gekompliseerd… Poplap, jy… Is 'n klein engeltjie van GOD en jy…. Matt,verstasn dinge wat meeste mense net droom om te verstaan!
dit het nou my hele sondag omgekrap, kan niks meer lees nie , so snaake wasem in my oe!!
Ek weet darem nie, julle. Hierdie storie laat my ongemaklik voel. Dis vreeslik tragies dat sy in die hospitaal is vir leukemie. En dis oulik die kleine meisietjie met iemand wil trou – en natuurlik die redes wat sy gee. Maar hoe stem ouers in vir so iets? Dis maar net 'n speel-speel troue, maar nogteeds. Wat nou? Verbeel die kind haar hulle is nou man en vrou? My kinders (5 & 7 jaar oud) het baie keer ook al gevra om met ons te trou – my seuntjie wou al met my trou, en my dogtertjie met my man.… Lees meer »
Danki Matt jyt n klein engeltjie se hartjie bly gemaak. Sy gaan reeds deur gaga en die ou hartjie is so verbrokkel. Sy het bietjie opwindendheid nodig. Ja dis we'll te klein maar daars geen "harm" daar in nie, dis mos nie dat Matt nou saam haar gaan slaap nie. Nee rerig hou julle sarkasme vir julle self en gun daai bloeiseltjie ok bietjie geluk. Abby jys sweet poppie hoop jy word gou gou gesond. Ons sal vir jou bid. Pragtig vir woorde ne.